ສະພາ​ອີຣ່ານ ຮັບ​ຜ່ານ ​ຮ່າງ​ກົດໝ​າຍ ອະນຸມັດ ຂໍ້ຕົກລົງ ​ນິວ​ເຄລຍ
ອົງການ​ຂ່າວ​ IRNA ຂອງ​ທາງການອີຣ່ານ ​ໄດ້​ກ່າວ​ວ່າ ບັນດາ​ ສະມາຊິກ​ສະພາ​ລົງ​ຄະ​ແນນ​ສຽງ ເຫັນພ້ອມ 161 ຕໍ່ 59 ສຽງແລະ 13 ຄົນບໍ່ອອກສຽງ.
ສະພາອີຣ່ານ ຮັບຜ່ານຮ່າງກົດໝາຍ ໃນວັນອັງຄານມື້ນີ້ ໃຫ້ ການອະນຸມັດ ຕໍ່ຂໍ້ຕົກລົງນິວເຄລຍກັບກຸ່ມ 6 ປະເທດມະຫາ ອຳນາດຂອງໂລກ ອົງການຂ່າວ ຂອງທາງການອີຣ່ານໄດ້ກ່າວວ່າ ບັນດາ ສະມາຊິກສະພາ ລົງຄະແນນສຽງເຫັນພ້ອມ 161 ຕໍ່ 59 ສຽງ ແລະ 13 ຄົນບໍ່ອອກສຽງ ລັດຖະສະພາສະຫະລັດ ໄດ້ເສັດສິ້ນການທົບທວນເບິ່ງຂໍ້ຕົກລົງດັ່ງກ່າວໃນເດືອນແລ້ວນີ້ ໂດຍທີ່ພັກໄດ້ກີດກັນ ຄວາມພະຍາຍາມຂອງພັກ ທີ່ຈະ ລົງຄະແນນສຽງຕໍ່ຕ້ານຂໍ້ຕົກລົງທີ່ວ່ານີ້ ອີຣ່ານແລະກຸ່ມດັ່ງກ່າວ ທີ່ຮວມມີ ສະຫະລັດ ອັງກິດ ຈີນ ຝຣັ່ງ ຣັດເຊຍ ແລະເຢຍຣະມັນ ໄດ້ບັນລຸຂໍ້ຕົກລົງ ໃນເດືອນກໍລະກົດຜ່ານມານີ້ ຫຼັງຈາກທີ່ໄດ້ມີການເຈລະຈາຕໍ່ຮອງກັນທີ່ຍືດເຍື້ອຍາວນານ ແລະໄດ້ເລື່ອນເວລາອອກໄປ ກາຍເສັ້ນຕາຍທີ່ວາງໄວ້ ຕັ້ງຫຼາຍເທື່ອແລ້ວ ພາຍໃຕ້ຂໍ້ຕົກລົງດັ່ງກ່າວ ອີຣ່ານຈະໄດ້ຈຳກັດໂຄງການນິວເຄລຍຂອງຕົນເພື່ອແລກປ່ຽນກັບການຜ່ອນຜັນການລົງໂທດ ທີ່ໄດ້ສ້າງຄວາມເສຍຫາຍຕໍ່ເສດຖະກິດຂອງອີຣ່ານ ຢ່າງໜັກໜ່ວງ ໃນບໍ່ເທົ່າໃດປີຜ່ານມານີ້ ການເຈລາຈາທີ່ວ່ານີ້ ແມ່ນໄດ້ຈັດໃຫ້ມີຂຶ້ນເພື່ອແກ້ໄຂການກ່າວຫາອີຣ່ານພວມດຳເນີນ ງານເພື່ອສ້າງ ອາວຸດນິວເຄລຍ ອີຣ່ານໄດ້ປະຕິເສດຕໍ່ຂໍ້ກ່າວຫານີ້ສະເໝີມາ ໂດຍທີ່ຢືນຢັດວ່າ ໂຄງການນິວເຄລຍຂອງຕົນນັ້ນແມ່ນມີຈຸດປະສົງໃນທາງສັນຕິ ເຊັ່ນການຄົ້ນຄວ້າທາງດ້ານການແພດແລະຜະລິດພະລັງງານເທົ່ານັ້ນ ໃນບາດກ້າວຂອງການດຳເນີນການຕໍ່ໄປ ຂອງຂໍ້ຕົກລົງທີ່ວ່ານີ້ ໃຫ້ຕໍ່ໄປນັ້ນ ກໍແມ່ນຈະໄດ້ຟັງລາຍງານ ຈາກອົງການປະລະມານູສາກົນ ຫຼື ທີ່ໄດ້ທຳການສືບສວນມາເປັນເວ ລາດົນກວ່ານຶ່ງທົດສະວັດ ໃນຄວາມເປັນໄປໄດ້ ກ່ຽວກັບການທີ່ອາດຈະນຳໃຊ້ທາງທະຫານ ໃນກິດຈະການນິວເຄລຍຂອງອີຣ່ານ ຫົວໜ້າອົງການ  ທ່ານ ຈະນຳສະເໜີລາຍງານດັ່ງກ່າວ ພາຍໃນວັນທີເດືອນທັນວາທີ່ຈະມາເຖິງນີ້ ອົງການ  ແມ່ນເປັນຜູ້ກຳກັບໃນເລື້ອງສັງເກດການເບິ່ງໂຄງການດັ່ງກ່າວວ່າ ອີຣ່ານ ປະຕິບັດຕາມຂໍ້ຕົກລົງໃນໂຄງການນິວເຄລຍສາກົນຫຼືບໍ່ແລະລໍຖ້າໃຫ້ອົງການລະບຸວ່າ ອີຣ່ານ ປະຕິບັດຕາມຂໍ້ຕົກລົງ ຈຶ່ງຈະມີການຍົກເລີກການລົງໂທດຕໍ່ອີຣ່ານ